AaB's assistenttræner Allan Kuhn vil gerne fortsætte i AaB. Det siger han til Nordjyske. Direktør i AaB, Lynge Jakobsen, har meldt ud, at han snart går i gang med forhandlingerne for at få forlænget Allan Kuhns kontrakt. Og forhandlingerne ser ud til at komme til at foregå smertefrit: - Hjertet er der både for mig og for AaB til at fortsætte samarbejdet. Jeg sætter mig sammen med Lynge inden for nærmeste fremtid for at få de sidste ting på plads, siger Allan Kuhn til Nordjyske. Onsdag var Kuhn til møde med cheftræner Kent Nielsen, der netop har forlænget sin kontrakt til 2015. Kuhn har, af to omgange, været assistenttræner i AaB i samlet otte år.
Allan Kuhn forventer at forlænge med AaB.